stanford-oval/wikipedia huggingface dataset:
ก๊วนสาวซ่าส์ วีนซะไม่มี (ภาพยนตร์ปี ค.ศ. 2024)

| ก๊วนสาวซ่าส์ วีนซะไม่มี |
| --- | --- |
ใบปิดภาพยนตร์
กำกับ:   ซาแมนธา เจย์น  อาร์ตูโร เปเรซ จูเนียร์ 
บทภาพยนตร์: ทีนา เฟย์
สร้างจาก: ละครเพลงบอร์ดเวย์ "มีน เกิร์ลส์ เดอะมิวสิคัล"  โดย เจฟฟ์ ริชมอนด์ เนลล์ เบนจามิน ทีนา เฟย์
อำนวยการสร้าง:   ลอร์น ไมเคิลส์  ทีนา เฟย์ 
นักแสดงนำ:   แองเการี ไรซ์  เรเน่ แรปป์  อัลลิ'อิ คราวัลโล  คริสโตเฟอร์ บรินีย์  จาเควล สปิวีย์  อวันติกา วันดานาปู  บีบี วู้ด 
กำกับภาพ: บิล เคิร์สตีน
ตัดต่อ: แอนดรูว์ มาร์คัส
ดนตรีประกอบ: เจฟฟ์ ริชมอนด์
บริษัทผู้สร้าง:   อะ บรอด์เวย์ วิดีโอ  ลิตเติล สแตรงเจอร์  
ผู้จัดจำหน่าย: พาราเมาต์พิกเจอส์
วันฉาย:    8 มกราคม ค.ศ. 2024 (2024-01-08) (นครนิวยอร์ก)     12 มกราคม ค.ศ. 2024 (2024-01-12) (สหรัฐอเมริกา)     14 กุมภาพันธ์ ค.ศ. 2024 (2024-02-14) (ประเทศไทย) 
ความยาว: 112 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 36 ล้านเหรียญสหรัฐ
ทำเงิน: 105 ล้านเหรียญสหรัฐ
ก๊วนสาวซ่าส์ วีนซะไม่มี (อังกฤษ: Mean Girls) เป็นภาพยนตร์อเมริกันแนวมิวสิคัล วัยรุ่น ตลก ปี 2024 กำกับโดยซาแมนธา เจย์น และอาร์ตูโร เปเรซ จูเนียร์ (เป็นการกำกับเรื่องแรกของพวกเขา) จากบทภาพยนตร์ของทีน่า เฟย์ สร้างจากละครเพลงบรอดเวย์ชื่อเดียวกันในปี 2018 ซึ่งดัดแปลงจากภาพยนตร์ มีนเกิลส์ ก๊วนสาวซ่าส์วีนซะไม่มี ของมาร์ก วอเตอร์สในปี 2004 ซึ่งเขียนบทโดยเฟย์ และดัดแปลงจากหนังสือของ โรซาลินด์ ไวส์แมน เรื่อง ราชินีกับวอนนาบี (2002) โดยมี ทีมนักแสดง แองเการี ไรซ์, เรเน่ แรปป์, อัลลิอิ คราวัลโล, คริสโตเฟอร์ บรินีย์, เดเมียน ฮับบาร์ด, อวันติกา วันดานาปู และบีบี วูด ในขณะที่ เฟย์ และ มีโดวส์กลับมารับบทเดิมจากภาพยนตร์ต้นฉบับ
พาราเมาท์ พิคเจอร์ส ประกาศการพัฒนาภาพยนตร์เรื่องนี้ในเดือนมกราคม ปี 2020 โดยเฟย์กลับมาเขียนบทภาพยนตร์และรับหน้าที่ผู้อำนวยการสร้างร่วมกับ ลอร์น ไมเคิลส์ ซึ่งเป็นผู้อำนวยการสร้างภาพยนตร์เรื่องนี้ในปี 2004 นักแต่งเพลง เจฟฟ์ ริชมอนด์ และผู้แต่งเนื้อร้อง เนลล์ เบนจามิน กลับมานำเพลงของพวกเขาจากฉบับละครเพลงกลับมาทำใหม่ ในขณะที่ริชมอนด์ก็แต่งดนตรีประกอบของภาพยนตร์เรื่องนี้ด้วย การคัดเลือกนักแสดงเริ่มในเดือนธันวาคม 2022 การถ่ายภาพยนตร์ฉากสำคัญ เกิดขึ้นในรัฐนิวเจอร์ซีย์ระหว่างเดือนมีนาคมถึงเมษายน 2023 เดิมภาพยนตร์เรื่องนี้มีกำหนดฉายรอบปฐมทัศน์ในบริการสตรีมมิ่ง พาราเมาต์ พลัส ของ ซีบีเอส ออล แอ็คเซส แต่ในเดือนกันยายน 2023 ผู้จัดจำหน่ายเลือกที่จะฉายภาพยนตร์เรื่องนี้ในโรงภาพยนตร์แทน เนื่องด้วยความนิยมและความสำเร็จของ บาร์บี้
ก๊วนสาวซ่าส์ วีนซะไม่มี ฉายรอบปฐมทัศน์ในนิวยอร์กซิตี้ เมื่อวันที่ 8 มกราคม 2024 และมีกำหนดฉายวันที่ 12 มกราคม 2024 โดยพาราเมาต์พิกเจอส์  ภาพยนตร์ได้รับคำวิจารณ์ในแง่ผสม แต่ประสบความสำเร็จในการเข้าฉาย ทำเงินทั่วโลก 105 ล้านเหรียญสหรัฐจากทุนสร้าง 36 ล้านเหรียญสหรัฐ
ภาพยนตร์มีกำหนดฉายในประเทศไทย วันที่ 14 กุมภาพันธ์ 2024 โดยมีรอบสื่อมวลชนเมื่อวันที่ 12 กุมภาพันธ์ 2024
นักแสดง > นักแสดงหลัก

แองเการี ไรซ์ รับบทเป็น เคดี้ เฮรอน เด็กสาวผู้เพิ่งมาเรียนในโรงเรียนเป็นครั้งแรก
เรเน่ แรปป์ รับบทเป็น เรจิน่า จอร์จ เด็กสาวผู้ร่ำรวยและโด่งดังที่สุดในโรงเรียนและเป็นหัวหน้ากลุ่มพลาสติกส์ซึ่งเคยเป็นเพื่อนสนิทกับเจนิส และเพื่อนของแคเรน และ เกร็ตเชน
อัลลิ'อิ คราวัลโล รับบทเป็น เจนิส 'อิมิ'อิเก อดีตเพื่อนสนิทของเรจิน่า สาวเลสเบี้ยนผู้หลงใหลในศิลปะที่ได้มาเป็นเพื่อนกับเคดี้และวางแผนที่จะจะแก้แค้นเรจิน่า เธอเป็นเพื่อนสนิทของเดเมียน
คริสโตเฟอร์ บรินีย์ รับบทเป็น แอรอน เซมวลส์ อดีตแฟนหนุ่มของเรจิน่าและผู้ชายที่เคดี้ตกหลุมรัก
จาเควล สปิวีย์ รับบทเป็น เดเมียน ฮับบาร์ด เกย์หนุ่มผู้หลงใหลในดนตรีซึ่งเป็นเพื่อนสนิทของเจนิสและเคดี้
อวันติกา วันดานาปู รับบทเป็น รับบทเป็น แคเรน เชตตี้ สมาชิกกลุ่มพลาสติกส์คนที่นิสัยดีและบ๊องแบ๊ว
บีบี วูด รับบทเป็น เกร็ตเชน วีเนอร์ส สมาชิกกลุ่มพลาสติกส์และคนที่เรจิน่าไว้วางใจมากที่สุด แม้ถูกกดขี่อยู่เป็นประจำ
ทีน่า เฟย์ รับบทเป็น คุณครูนอร์เบอรี ครูผู้คอยให้คำปรึกษากับนักเรียนทุกคน ภรรยาของอาจารย์ใหญ่ดูวอลล์ เฟย์รับบทเดิมจากภาพยนตร์ต้นฉบับ
ทิม มีโดวส์ รับบทเป็น อาจารย์ใหญ่ดูวอลล์ ผู้คอยดูแลนักเรียนของโรงเรียนมัธยมนอร์ธชอร์ สามีของคุณครูเนอร์เบอร์รี่ มีโดวส์รับบทเดิมจากภาพยนตร์ต้นฉบับ
นักแสดง > นักแสดงสมทบ

เจนน่า ฟิชเชอร์ รับบทเป็น มิสเฮรอน แม่ของเคดี้ ผู้ต้องการให้ลูกมีสังคมในไฮสคูล
บีซี่ ฟิลิปส์ รับบทเป็น มิสจอร์จ แม่ของเรจิน่าที่พยายามตามทันยุคสมัยใหม่
มาฮิ อาลัม รับบทเป็น เควิน กานาตรา หัวหน้าทีมแข่งขันทางคณิตศาสตร์ร่วมกับเบนและแมทธิว เพื่อนนักคณิตของเชน อาลัมและหวังเคยแสดงร่วมกันในซีรีส์ American Born Chinese (อเมริกันบอร์นไชนีส) ของดิสนีย์
ไบรอัน อัลเทอมัส รับบทเป็น เชน โอมาน นักอเมริกันฟุตบอล ผู้แอบคบชู้กับเรจิน่า เพื่อนนักกีฬาของเควิน
จอห์น เอล-จอร์ รับบทเป็น เจสัน วีมส์ หนุ่มน่ารังเกียจของโรงเรียนมัธยมนอร์ธชอร์
เบน หวัง รับบทเป็น เจคอบ เจิง เพื่อนในทีมแข่งขันทางคณิตศาสตร์ร่วมกับเควิน และ แมทธิว อาลัมและหวังเคยแสดงร่วมกันในซีรีส์ American Born Chinese (อเมริกันบอร์นไชนีส) ของดิสนีย์
อเล็กซิส ฟริอาส  รับบทเป็น แมทธิว ริชมอนด์ เพื่อนในทีมแข่งขันทางคณิตศาสตร์ร่วมกับเควิน และ เบน
อารี โนตาร์โทมาโซ่ รับบท ลิซซี่ เธอร์แมน นักเรียนโรงเรียนมัธยมนอร์ธชอร์ โนตาร์โทมาโซ่เคยแสดงนำในซีรีส์มิวสิคัล Grease: Rise of the Pink Ladies (กรีส: ปฐมบทสาวชมพูพริ้ง) ที่สร้างจากภาพยนตร์ชื่อเดียวกันของพาราเมาต์ในบท ซินเธีย ซดูนอฟสกี้
มอร์เกน แมคคินซี่ รับบท เกรซ พอร์ตเตอร์ นักเรียนโรงเรียนมัธยมนอร์ธชอร์
เวโรนิกา เอส. เทย์เลอร์ รับบท เรเชล แฮมิลตัน นักเรียนโรงเรียนมัธยมนอร์ธชอร์
กาเบรียลลา ซีลา รับบท เคทลิน คอสซิน นักเรียนโรงเรียนมัธยมนอร์ธชอร์
นักแสดง > นักแสดงรับเชิญ

จอน แฮมม์ รับบทเป็น โค้ชคาร์ ครูพละศึกษาและเพศศึกษา
แอชลีย์ ปาร์ค รับบท มาดาม พาร์ค ครูสอนภาษาฝรั่งเศส ปาร์คแสดงเป็นเกร็ตเชน วีเนอร์สในฉบับละครเพลง
คอนเนอร์ แรทลิฟฟ์ รับบทเป็น มิสเตอร์แรปป์
ลินด์ซีย์ โลแฮน รับบท ผู้คุมการแข่งขันคณิตศาสตร์ โลแฮนแสดงเป็นเคดี้ เฮรอนในภาพยนตร์ต้นฉบับ
เมแกนเดอะสตัลเลียน รับบท ตัวเองในวิดีโอโซเชี่ยล
แจ๊ส เจนนิงส์ รับบท ตัวเองในวิดีโอโซเชี่ยล
นักแสดง > ความแตกต่างระหว่างเวอร์ชันละครและภาพยนตร์

เพื่อทำให้รูปแบบดนตรีของเรื่องราวถูกนำเสนอออกมาบนจออย่างเหมาะสม ก๊วนสาวซ่าส์ วีนซะไม่มี  จึงได้มีการเปลี่ยนแปลงเพื่อลดความยาวภาพยนตร์ เมื่อเทียบกับการแสดงบนเวทีที่มีความยาวสองชั่วโมงครึ่ง และเพื่อปรับปรุงองค์ประกอบพล็อตบางอย่าง เช่น การลดความยาวของเพลงและดนตรีบางส่วน เช่นเดียวกับการแสดงบนเวที ภาพยนตร์เรื่องนี้เกิดขึ้นในยุคสมัยโซเชียลมีเดีย โดยมีการนำ โซเชียลมีเดีย และ เทคโนโลยีมือถือ มารวมไว้ในโครงเรื่อง เมื่อเปรียบเทียบกับฉากในปี 2000 ของภาพยนตร์ปี 2004 ที่มือถือยังไม่ได้มีบทบาทต่อสังคมสมัยนั้น
เพลงจำนวน 14 เพลงถูกตัดออกเพื่อหลีกเลี่ยงปัญหาเรื่องโทนเสียงและทำให้เพลงดูไม่เป็นระเบียบ
เพลงประกอบภาพยนตร์

"A Cautionary Tale" (เรื่องเล่าเตือนใจ) – เจนิส กับ เดเมียน
"What Ifs" (หากว่า) – เคดี้
"Meet the Plastics" (พบแแก๊งพลาสติก) – เรจิน่า
"Stupid with Love" (โง่ไปด้วยรัก) – เคดี้ กับกลุ่มตัวละคร
"Apex Predator" (นักล่าสุดห่วงโซ่) – เจนิส กับ เดเมียน
"What's Wrong with Me?" (ฉันเป็นอะไร?) – เกร็ตเชน
"Sexy" (เซ็กซี่) – แคเรน กับกลุ่มตัวละครหญิง
"Someone Gets Hurt" (มีคนเจ็บตัว) – เรจิน่า
"Revenge Party" (งานเลี้ยงล้างแค้น) – เจนิส, เดเมียน, เคดี้, อาจารย์ใหญ่ดูวอลล์ กับกลุ่มตัวละคร
"Laissez Moi Tout  (iCarly Theme (in French) Leave It All to Me ไว้เป็นหน้าที่ฉัน ภาษาฝรั่งเศส) "† – เดเมียน
"Kevin G's Rap"  (แร็ปของเควินจี) † – เควินกับสหายทรงพลังทั้งสาม
"Rockin' Around the Pole" เต้นรำรอบเสาโพล† – Nahscha
"Someone Gets Hurt (Reprise) (มีคนเจ็บตัว บรรเลงซ้ำ)" † – เจนิส, เคดี้ กับ เดเมียน
"World Burn" (โลกไหม้) – เรจิน่า กับกลุ่มตัวละครหญิง
"I'd Rather Be Me" (ขอเป็นฉันดีกว่า) – เจนิส กับกลุ่มตัวละครหญิง
"Stupid with Love (Reprise)"  (โง่ไปด้วยรัก บรรเลงซ้ำ) †  – เคดี้, วงพรอม กับ ผองเพื่อน
"I See Stars" (ฉันเห็นดวงดาว) – เคดี้, วงพรอม กับ ผองเพื่อน
"Not My Fault" (ฉันไม่ผิดนะ) –  เรจิน่า กับ เมแกนเดอะสตัลเลียน
"Let Me Go" (ปล่อยฉันไป) † – Nahscha
† เพลงในภาพยนตร์ที่ไม่มีในอัลบั้มเพลงประกอบภาพยนตร์ ยกเว้น Kevin G's Rap ได้ถูกเพิ่มเข้ามาในฉบับพิเศษภายหลัง
ณัฐชา บุญไชยอินสวัสดิ์

| ณัฐชา บุญไชยอินสวัสดิ์ |
| --- | --- |
ณัฐชาบนเวทีปราศรัย 30 เมษายน 2566

สมาชิกสภาผู้แทนราษฎร กรุงเทพมหานคร
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 353 วัน)
ก่อนหน้า: สากล ม่วงศิริ
เขตเลือกตั้ง: เขต 25 (2562-2566) เขต 27 (2566-ปัจจุบัน)
คะแนนเสียง: 50,035 (51.18%)
รองเลขาธิการพรรคก้าวไกล
ดำรงตำแหน่ง 14 มีนาคม พ.ศ. 2563 – 7 สิงหาคม พ.ศ. 2567 (4 ปี 146 วัน)
 
ข้อมูลส่วนบุคคล
เกิด: 11 เมษายน พ.ศ. 2533 (34 ปี) อำเภอขนอม จังหวัดนครศรีธรรมราช ประเทศไทย
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: อนาคตใหม่ (2561 - 2563)   ก้าวไกล (2563-2567)
บุพการี: สุรชัย บุญมี (บิดา) กัลยา ไชยสุโข (มารดา)
ศิษย์เก่า: โรงเรียนทวีธาภิเศก วิทยาลัยเทคโนโลยีสยาม โรงเรียนปัญญาวรคุณ
อาชีพ: นักการเมือง
ทรัพย์สินสุทธิ: 10 ล้านบาท
ชื่อเล่น: กาย

ณัฐชา บุญไชยอินสวัสดิ์ (ชื่อเดิม ณัฐชา บุญมี; เกิด 11 เมษายน พ.ศ. 2533) ชื่อเล่น กาย เป็นนักการเมืองชาวไทย อดีตรองโฆษกพรรคอนาคตใหม่ อดีตโฆษกพรรคก้าวไกล อดีตรองเลขาธิการพรรคก้าวไกล สมาชิกสภาผู้แทนราษฎรกรุงเทพมหานคร สังกัดพรรคประชาชน และอดีตประธานคณะกรรมาธิการการพัฒนาการเมือง การสื่อสารมวลชนและการมีส่วนร่วมของประชาชน สภาผู้แทนราษฎร
ประวัติ

ณัฐชา บุญไชยอินสวัสดิ์ เกิดเมื่อวันที่ 11 เมษายน พ.ศ. 2533  ที่ตำบลขนอม อำเภอขนอม จังหวัดนครศรีธรรมราช เป็นบุตรของสุรชัย บุญมี และ กัลยา ไชยสุโข จบการศึกษาระดับมัธยมศึกษาที่โรงเรียนทวีธาภิเศก จบการศึกษาระดับประกาศนียบัตรวิชาชีพ (ช่างไฟฟ้ากำลัง) วิทยาลัยเทคโนโลยีสยาม และประกาศนียบัตรวิชาชีพชั้นสูง (เครื่องไฟฟ้า) วิทยาลัยเทคโนโลยีสยาม
การทำงาน

ภายหลังที่ณัฐชาได้ตัดสินใจหยุดเรียนระดับการศึกษาประกาศนียบัตรวิชาชีพจากสถาบันเทคโนโลยีสยาม เขาได้มาทำงานกับบริษัทรับเหมาก่อสร้าง ไทย-เซมคอน ในช่วงปี พ.ศ. 2554 และได้เป็นผู้ก่อตั้งพร้อมดำรงตำแหน่งประธาน บริษัท ซีม ดีเวลลอปเมนท์ (ประเทศไทย)
การทำงาน > การเมือง

ต่อมาณัฐชาได้สมัครเป็นสมาชิกพรรคอนาคตใหม่ โดยลงสมัคร ส.ส. ในเขตบางขุนเทียน และสามารถเอาชนะสากล ม่วงศิริ ด้วยคะแนน 38,340 ต่อ 23,425 คะแนน เมื่อพรรคอนาคตใหม่ถูกยุบ เขาได้ย้ายมาสังกัดพรรคก้าวไกล
ณัฐชามีผลงานในการเปิดโปงการใช้ยุทธการทางข้อมูลข่าวสาร (Information Operation) หรือเรียกย่อๆ ว่า ไอโอ ของรัฐบาล เขาได้อภิปรายไว้ว่า ปฏิบัติการสร้างความเกลียดชังแผ่กิ่งก้านไปอย่างน่ากลัว มีทีมฝ่ายขาว ประชาสัมพันธ์ในแง่ดีของกองทัพ ส่วนฝ่ายดำ ใช้เพื่อโจมตี และใส่ข้อกล่าวหาไม่จงรักภักดี เน้นโจมตีฝ่ายตรงข้าม ซึ่งคือประชาชนและพรรคการเมืองฝ่ายตรงข้าม มีกลไกการสั่งการผ่าน 2 แอปพลิเคชั่น ใช้ twitter broadcast และ free messenger ซึ่งทำงานคล้ายแอพลิเคชัน Line แต่มีความเข้มข้นมากกว่า โดยมีกำหนดเป้าหมายชัดเจนว่าจะต้องมีบัญชี 54,800 บัญชีไอโอ
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครในเขตเดิม เขาได้รับเลือกตั้งเป็นสมัยที่สอง โดยชนะสากลได้อีกครั้ง และมีคะแนนเลือกตั้งคิดเป็น 51.18% ของผู้ออกเสียงทั้งหมดในเขตดังกล่าว นับเป็นสัดส่วนที่สูงที่สุดในกรุงเทพมหานคร
การทำงาน > การเมือง > สมาชิกสภาผู้แทนราษฎร

ณัฐชาได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล → พรรคประชาชน
แหล่งข้อมูลอื่น

ณัฐชา บุญไชยอินสวัสดิ์ ที่เฟซบุ๊ก
ช่อง กาย ณัฐชา ที่ ยูทูบ
ปัญญารัตน์ นันทภูษิตานนท์

| ปัญญารัตน์ นันทภูษิตานนท์ |
| --- | --- |

สมาชิกสภาผู้แทนราษฎร จังหวัดนนทบุรี เขต 2
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 302 วัน)
ก่อนหน้า: จิรพงษ์ ทรงวัชราภรณ์
คะแนนเสียง: 39,086 (43.42%)
 
ข้อมูลส่วนบุคคล
เกิด: 2 พฤษภาคม พ.ศ. 2512 (55 ปี) อำเภอเมืองนนทบุรี จังหวัดนนทบุรี ประเทศไทย
พรรคการเมือง: อนาคตใหม่ (2561–2563) ก้าวไกล (2563–2567) ประชาชน (2567–ปัจจุบัน)
อาชีพ: นักการเมือง
เป็นที่รู้จักจาก: นักการเมือง
ชื่อเล่น: รัตน์

ปัญญารัตน์ นันทภูษิตานนท์ (ชื่อเล่น รัตน์) เป็นนักเคลื่อนไหวทางการเมืองและนักการเมืองชาวไทย ปัจจุบันเป็นสมาชิกสภาผู้แทนราษฎรจังหวัดนนทบุรี สังกัดพรรคก้าวไกล จบการศึกษาระดับประกาศนียบัตรวิชาชีพ สาขาการเลขานุการ วิทยาลัยเทคนิคกำแพงเพชร เธอได้มาทำงานกับบริษัทวิรุฬห์รัตน์โมเดิร์นมาร์ท และในปี 2555 ปัญญารัตน์เป็นประธานกองทุนพัฒนาบทบาทสตรีอำเภอบางกรวย
การเคลื่อนไหวทางการเมือง

ในช่วงรัฐประหารเมื่อปี 2557 ปัญญารัตน์ นันทภูษิตานนท์ได้เคลื่อนไหวทางการเมืองผ่านเครือข่ายคนอยากเลือกตั้ง เพื่อต่อต้านรัฐประหาร ซึ่งเธอถูกพันเอก บุรินทร์ ทองประไพ ตั้งข้อหาร่วมกับ 43 คนฐานฝ่าฝืนคำสั่งหัวหน้าคณะรักษาความสงบฉบับที่ 3/2558 ข้อ 12 เรื่องห้ามชุมนุม มั่วสุมทางการเมืองเกิน 5 คน
ในช่วงการประท้วงในประเทศไทย พ.ศ. 2563–2564 ปัญญารัตน์ นันทภูษิตานนท์ได้เคลื่อนไหวทางการเมืองร่วมกับเครือข่ายคนรุ่นใหม่นนทบุรี รวมถึงจัดกิจกรรมวิ่งไล่ลุงในจังหวัดนนทบุรี
การทำงานด้านการเมือง

ปัญญารัตน์ นันทภูษิตานนท์ ได้สมัครเป็นสมาชิกพรรคอนาคตใหม่ โดยเป็นหัวหน้าคณะทำงานคณะก้าวหน้า นนทบุรี หัวหน้าคณะทำงานพรรคประจำจังหวัดนนทบุรี และผู้ช่วยดำเนินงานของอดีต ส.ส. แบบบัญชีรายชื่อ อดีตพรรคอนาคตใหม่ ไกลก้อง ไวทยการ ภายหลังยุบพรรคอนาคตใหม่ ปัญญารัตน์ได้สมัครเป็นผู้สมัครสมาชิกสภาผู้แทนราษฎรเขต 2 จังหวัดนนทบุรี และสามารถเอาชนะจิรพงษ์ ทรงวัชราภรณ์ อดีต ส.ส. เจ้าของพื้นที่เดิมจากพรรคเพื่อไทย ด้วยคะแนน 39,086 ต่อ 19,423 คะแนน นอกจากนี้ปัญญารัตน์ นันทภูษิตานนท์ปรากฏเป็นข่าวอีกเมื่อวันที่ 3 สิงหาคม ว่าได้ยื่นฟ้องร้องเรื่องญัตติการเสนอชื่อนายกรัฐมนตรีซ้ำ ต่อผู้ตรวจการแผ่นดินส่งไปยังศาลรัฐธรรมนูญ ส่งผลให้การลงมติเลือกนายกรัฐมนตรีชะลอต่อไป
การทำงานด้านการเมือง > สมาชิกสภาผู้แทนราษฎร

ปัญญารัตน์ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนนทบุรี สังกัดพรรคก้าวไกล →พรรคประชาชน
แหล่งข้อมูลอื่น

ปัญญารัตน์ นันทภูษิตานนท์ ที่เฟซบุ๊ก
มหาวิทยาลัยเทคโนโลยีราชมงคลล้านนา

| --- | --- |
Rajamamgala University of Technology Lanna
ตราสัญลักษณ์ของมหาวิทยาลัย
ชื่อเดิม: สถาบันเทคโนโลยีราชมงคลล้านนา
ชื่อย่อ: มทร.ล. / RMUTL
คติพจน์: สร้างคนดี คนเก่ง สู้งาน เชี่ยวชาญเทคโนโลยี
ประเภท: สถาบันอุดมศึกษาของรัฐ
สถาปนา: 18 มกราคม พ.ศ. 2548; 20 ปีก่อน (2548-01-18)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  5 ดูในบทความ 
งบประมาณ: 1,213,440,900 บาท (พ.ศ. 2568)
นายกสภาฯ: กอบชัย สังสิทธิสวัสดิ์
อธิการบดี: รองศาสตราจารย์ วิเชษฐ ทิพย์ประสริฐ (รักษาราชการแทน)
อาจารย์: 1,051 คน (พ.ศ. 2567)
บุคลากรทั้งหมด: 2,081 คน (พ.ศ. 2567)
ผู้ศึกษา: 15,345 คน (พ.ศ. 2566)
ที่ตั้ง: เลขที่ 128 ถนนห้วยแก้ว อำเภอเมืองเชียงใหม่ จังหวัดเชียงใหม่
วิทยาเขต: พื้นที่การศึกษา  6 เขตพื้นที่เชียงใหม่ เขตพื้นที่เชียงราย เขตพื้นที่น่าน เขตพื้นที่ลำปาง เขตพื้นที่ตาก เขตพื้นที่พิษณุโลก 
ส่วเกี่ยวข้อง: วิทยาลัยเทคโนโลยีและสหวิทยาการ  สถาบันวิจัยเทคโนโลยีการเกษตร
สี:  สีน้ำตาลทอง
เว็บไซต์: เว็บไซต์ของมหาวิทยาลัย

มหาวิทยาลัยเทคโนโลยีราชมงคลล้านนา เป็นมหาวิทยาลัยที่เปิดสอนด้านวิทยาศาสตร์และเทคโนโลยีของรัฐ ได้รับการยกฐานะขึ้นจากวิทยาเขต ของสถาบันเทคโนโลยีราชมงคล โดยชื่อ "ราชมงคล" นั้น ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 15 กันยายน พ.ศ. 2533 พร้อมทั้งพระราชทานพระบรมราชานุญาตให้อัญเชิญ "พระมหาพิชัยมงกุฎ" และ "พระราชลัญจกร" ประจำพระองค์ ให้เป็นตราสัญลักษณ์ประจำมหาวิทยาลัย
มหาวิทยาลัยเทคโนโลยีราชมงคลล้านนาเป็นศูนย์กลางการศึกษาด้านวิทยาศาสตร์และเทคโนโลยีในภาคเหนือของประเทศไทย โดยมีการเรียนการสอน 5 ระดับ คือ ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) ระดับปริญญาตรี ระดับปริญญาโท และระดับปริญญาเอก
ผู้สำเร็จการศึกษาจากมหาวิทยาลัยเทคโนโลยีราชมงคลล้านนาจะได้เข้ารับพระราชทานปริญญาบัตรในพิธีพระราชทานปริญญาบัตรของมหาวิทยาลัย ในระยะแรก พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในช่วงเดือนพฤศจิกายนหรือธันวาคมเป็นประจำทุกปี ต่อมาทรงพระกรุณาโปรดเกล้าฯ ให้องคมนตรีเป็นผู้แทนพระองค์
สถานที่ตั้งและหน่วยงานในมหาวิทยาลัย

มหาวิทยาลัยเทคโนโลยีราชมงคลล้านนามีสำนักงานอธิการบดีตั้งอยู่ที่ภาคพายัพเชียงใหม่ เลขที่ 128 ถนนห้วยแก้ว ตำบลช้างเผือก อำเภอเมืองเชียงใหม่ จังหวัดเชียงใหม่ 50300
สถานที่ตั้งและหน่วยงานในมหาวิทยาลัย > เขตพื้นที่

มหาวิทยาลัยเทคโนโลยีราชมงคลล้านนามีเขตพื้นที่จัดการเรียนการสอนตั้งอยู่ในพื้นที่ 6 จังหวัดภาคเหนือของประเทศไทย ได้แก่
สถานที่ตั้งและหน่วยงานในมหาวิทยาลัย > เขตพื้นที่ > ศูนย์กลาง

มหาวิทยาลัยเทคโนโลยีราชมงคลล้านนา (ส่วนกลาง) มีพื้นที่จัดการเรียนการสอนและการบริการวิชาการ จำนวน 4 แห่ง ในพื้นที่ 3 อำเภอของจังหวัดเชียงใหม่ ได้แก่
พื้นที่เจ็ดลิน ตั้งอยู่ในบริเวณเมืองโบราณ "เวียงเจ็ดลิน" บนเนื้อที่ 115 ไร่ ตำบลช้างเผือก อำเภอเมืองเชียงใหม่ จังหวัดเชียงใหม่
พื้นที่เจ็ดยอด ตั้งอยู่ที่หมู่บ้านเจ็ดยอด ตำบลช้างเผือก อำเภอเมืองเชียงใหม่ จังหวัดเชียงใหม่ (บริเวณติดกับวัดเจ็ดยอด) มีเนื้อที่ 10 ไร่ เป็นสถานที่จัดการเรียนการสอน และที่ตั้งสำนักงานคณบดีของคณะศิลปกรรมและสถาปัตยกรรมศาสตร์
พื้นที่ดอยสะเก็ด ตั้งอยู่ในบริเวณพื้นที่เดิมของโครงการก่อสร้างโรงเรียนประจำพระตำหนักภูพิงค์ราชนิเวศน์ ตำบลป่าป้อง อำเภอดอยสะเก็ด จังหวัดเชียงใหม่ มีเนื้อที่ประมาณ 900 ไร่ ปัจจุบันเป็นสถานที่จัดการเรียนการสอน และสำนักงานของวิทยาลัยเทคโนโลยีและสหวิทยาการ สถาบันถ่ายทอดเทคโนโลยีชุมชน และสถาบันวิจัยและพัฒนา
พื้นที่จอมทอง ตั้งอยู่ที่ตำบลบ้านหลวง อำเภอจอมทอง จังหวัดเชียงใหม่ บนเนื้อที่ 590 ไร่ เป็นสถานที่จัดการเรียนการสอนเพื่อรองรับการขยายพื้นที่การเรียนการสอนจากพื้นที่เจ็ดลินที่มีความคับแคบ
สถานที่ตั้งและหน่วยงานในมหาวิทยาลัย > เขตพื้นที่ > เชียงราย

เขตพื้นที่เชียงรายเป็นวิทยาเขตที่จัดตั้งขึ้นเพื่อเฉลิมพระเกียรติพระบาทสมเด็จพระเจ้าอยู่หัวฯ ในวโรกาสฉลองสิริราชสมบัติ 50 ปี ใน พ.ศ. 2539 เพื่อกระจายโอกาสทางการศึกษาและพัฒนาสู่ท้องถิ่น โดยมุ่งเน้นเป้าหมายในพื้นที่ภาคเหนือตอนบน และพื้นที่ เขตสี่เหลี่ยมเศรษฐกิจ ตั้งอยู่ในเขตนิคมแม่ลาว ตำบลทรายขาว อำเภอพาน จังหวัดเชียงราย บนเนื้อที่ 5,000 ไร่ โดยในระยะแรกได้จัดการเรียนการสอนโดยใช้วิธีการฝากเรียนที่วิทยาเขตภาคพายัพ จังหวัดเชียงใหม่ แล้วจึงย้ายมาเปิดทำการเรียนการสอนที่จังหวัดเชียงราย ในปีการศึกษา 2544 เป็นปีแรก
ปัจจุบันเขตพื้นที่เชียงรายเปิดทำการเรียนการสอน 3 ระดับ คือ ระดับประกาศนียบัตรวิชาชีพ (ปวช.) ระดับประกาศนียบัตรวิชาชีพชั้นสูง (ปวส.) และระดับปริญญาตรี ใน 3 คณะ คือ คณะวิศวกรรมศาสตร์ คณะบริหารธุรกิจและศิลปศาสตร์ และวิทยาลัยเทคโนโลยีและสหวิทยาการ รวมจำนวนนักศึกษา 1,439 คน
สถานที่ตั้งและหน่วยงานในมหาวิทยาลัย > เขตพื้นที่ > น่าน

เขตพื้นที่น่าน จัดตั้งขึ้นเป็นโรงเรียนเกษตรกรรมน่าน เมื่อ พ.ศ. 2481 ตั้งอยู่ที่ตำบลฝายแก้ว อำเภอภูเพียง จังหวัดน่าน จัดการเรียนการสอนเน้นด้านเกษตรศาสตร์เป็นหลัก ต่อมาจึงได้รับการยกฐานะเป็นวิทยาลัยเกษตรกรรมน่าน ใน พ.ศ. 2517 และโอนมาสังกัดวิทยาลัยเทคโนโลยีและอาชีวศึกษา ในปีถัดมา
ปัจจุบันเปิดสอน 2 ระดับ คือ ประกาศนียบัตรวิชาชีพชั้นสูง (ปวส.) และปริญญาตรี ใน 3 คณะ คือ คณะบริหารธุรกิจและศิลปศาสตร์ คณะวิศวกรรมศาสตร์ และคณะวิทยาศาสตร์และเทคโนโลยีการเกษตร มีจำนวนนักศึกษา 888 คน
สถานที่ตั้งและหน่วยงานในมหาวิทยาลัย > เขตพื้นที่ > ลำปาง

เขตพื้นที่ลำปาง เดิมคือ โรงเรียนเกษตรกรรมลำปาง ซึ่งก่อตั้งขึ้นใน พ.ศ. 2515 ตั้งอยู่ที่ตำบลพิชัย อำเภอเมืองลำปาง จังหวัดลำปาง บนเนื้อที่ 1,381 ไร่ (ใช้ร่วมกับสถาบันวิจัยและฝึกอบรมการเกษตรลำปาง) จัดการเรียนการสอนด้านเกษตรศาสตร์ เป็นที่รู้จักทั่วไปในชื่อ เกษตรแม่วัง ต่อมาใน พ.ศ. 2518 จึงได้โอนมาสังกัดวิทยาลัยเทคโนโลยีและอาชีวศึกษา และเปลี่ยนชื่อเป็น "วิทยาเขตลำปาง"
เขตพื้นที่ลำปาง อยู่ห่างจากตัวเมืองลำปาง ตามถนนพหลโยธิน ประมาณ 16 กิโลเมตร มีความโดดเด่นในการจัดการศึกษาและการวิจัยด้านการเกษตร ร่วมกับสถาบันวิจัยเทคโนโลยีการเกษตร มหาวิทยาลัยเทคโนโลยีราชมงคลล้านนา ปัจจุบันเปิดทำการสอน 3 ระดับ คือ ระดับประกาศนียบัตรวิชาชีพชั้นสูง (ปวส.) ระดับปริญญาตรี และระดับปริญญาโท ใน 3 คณะ คือ คณะบริหารธุรกิจและศิลปศาสตร์ คณะวิศวกรรมศาสตร์ และคณะวิทยาศาสตร์และเทคโนโลยีการเกษตร มีจำนวนนักศึกษา 765 คน
สถานที่ตั้งและหน่วยงานในมหาวิทยาลัย > เขตพื้นที่ > ตาก

ในอดีตคือโรงเรียนประถมอาชีพช่างไม้ตาก เปิดทำการสอนครั้งแรกใน พ.ศ. 2481 โดยใช้สถานที่ของโรงเรียนตากพิทยาคม เปิดสอนวิชาช่างไม้ชั้นต้น จนกระทั่งใน พ.ศ. 2500 จึงได้ย้ายสถานที่มายังที่ตั้งปัจจุบันบริเวณถนนพหลโยธิน ตำบลไม้งาม อำเภอเมืองตาก จังหวัดตาก ปัจจุบันเปิดทำการสอน 3 ระดับ คือ ระดับประกาศนียบัตรวิชาชีพ ระดับประกาศนียบัตรวิชาชีพชั้นสูง และระดับปริญญาตรี ในทุกคณะ มีจำนวนนักศึกษา 3,110 คน
สถานที่ตั้งและหน่วยงานในมหาวิทยาลัย > เขตพื้นที่ > พิษณุโลก

เขตพื้นที่พิษณุโลก ก่อตั้งเมื่อ พ.ศ. 2496 โดยใช้ชื่อว่า "โรงเรียนเกษตรกรรมพิษณุโลก" ตั้งอยู่ที่ตำบลบ้านกร่าง อำเภอเมืองพิษณุโลก จังหวัดพิษณุโลก บนเนื้อที่ 572 ไร่ จัดการเรียนการสอนด้านเกษตรกรรม และสัตวศาสตร์เป็นหลัก เป็นที่รู้จักในนาม เกษตรบ้านกร่าง
ปัจจุบันเขตพื้นที่พิษณุโลก เปิดทำการเรียนการสอน 2 ระดับ คือ ระดับประกาศนียบัตรวิชาชีพชั้นสูง (ปวส.) และระดับปริญญาตรี ใน 3 คณะ คือ คณะวิศวกรรมศาสตร์ คณะวิทยาศาสตร์และเทคโนโลยีการเกษตร และคณะบริหารธุรกิจและศิลปศาสตร์ มีจำนวนักศึกษา 798 คน
สถานที่ตั้งและหน่วยงานในมหาวิทยาลัย > คณะ และวิทยาลัย

| --- | --- |
 คณะบริหารธุรกิจและศิลปศาสตร์  คณะวิทยาศาสตร์และเทคโนโลยีการเกษตร   คณะวิศวกรรมศาสตร์ :  คณะศิลปกรรมและสถาปัตยกรรมศาสตร์  วิทยาลัยเทคโนโลยีและสหวิทยาการ  คณะสัตวแพทยศาสตร์ (โครงการจัดตั้ง)   คณะพยาบาลศาสตร์ (โครงการจัดตั้ง)
สถานที่ตั้งและหน่วยงานในมหาวิทยาลัย > หน่วยงานสนับสนุนการจัดการศึกษา

| --- | --- |
 สถาบันวิจัยและพัฒนา  สถาบันวิจัยเทคโนโลยีการเกษตร  สถาบันถ่ายทอดเทคโนโลยีสู่ชุมชน  สำนักส่งเสริมวิชาการและงานทะเบียน  สำนักวิทยบริการและเทคโนโลยีสารสนเทศ  กองพัฒนานักศึกษา  กองบริหารงานบุคคล:  กองคลัง  กองกลาง  กองนโยบายและแผน  กองประชาสัมพันธ์  กองพัฒนาอาคารสถานที่  สำนักงานบริหารทรัพย์สินและสิทธิประโยชน์  สำนักงานตรวจสอบภายใน
การเดินทางสู่มหาวิทยาลัย

การเดินทางมาสู่มหาวิทยาลัยเทคโนโลยีราชมงคลล้านนา (สำนักงานอธิการบดี) จังหวัดเชียงใหม่ ซึ่งเป็นที่ตั้งของสำนักงานคณะ สถาบัน วิทยาลัย และส่วนราชการต่าง ๆ ในสังกัดมหาวิทยาลัยฯ
หากเดินทางจากกรุงเทพมหานคร ตามถนนเชียงใหม่-ลำปาง จนสิ้นสุดที่ทางแยกรินคำ จากนั้นจึงเลี้ยวซ้ายตามถนนห้วยแก้ว ประมาณ 3 กิโลเมตร มหาวิทยาลัยเทคโนโลยีราชมงคลล้านนาตั้งอยู่ขวามือ ตรงข้ามกับสวนรุกขชาติห้วยแก้ว เยื้องจากมหาวิทยาลัยเชียงใหม่เล็กน้อย
สำหรับการเดินทางภายในจังหวัดเชียงใหม่ สามารถเดินทางได้ด้วยรถสี่ล้อแดง (รถสองแถว) รถแท๊กซี่ หรือรถโดยสารประจำทาง ดังนี้
สถานีขนส่งผู้โดยสารจังหวัดเชียงใหม่ แห่งที่ 1 (ช้างเผือก) เดินทางได้โดยรถสองแถว หรือรถประจำทางรอบเมืองเชียงใหม่ (RTC Chiang Mai City Bus) สาย 24B ขึ้นรถที่สถานีขนส่ง-ลงที่หน้ามหาวิทยาลัยเทคโนโลยีราชมงคลล้านนา
สถานีขนส่งผู้โดยสารจังหวัดเชียงใหม่ แห่งที่ 2 (อาเขต) เดินทางได้โดยรถสองแถว
สถานีรถไฟเชียงใหม่ เดินทางได้โดยรถสองแถว
ท่าอากาศยานนานาชาติเชียงใหม่ เดินทางได้โดยรถประจำทางรอบเมืองเชียงใหม่ (RTC Chiang Mai City Bus) สาย 24B ขึ้นรถที่ท่าอากาศยานเชียงใหม่ - ลงที่หน้ามหาวิทยาลัยเทคโนโลยีราชมงคลล้านนา
รายนามอธิการบดี

| --- | --- |
วิทยาลัยเทคโนโลยีและอาชีวศึกษา
รายนามอธิการบดี: วาระการดำรงตำแหน่ง
1. ศาสตราจารย์สวาสดิ์ ไชยคุณา: 28 มีนาคม พ.ศ. 2519 - 11 มิถุนายน พ.ศ. 2523
: 12 มิถุนายน พ.ศ. 2523 - 11 มิถุนายน พ.ศ. 2527 (วาระที่ 2)
2. ศาสตราจารย์อนันต์ กรุแก้ว: 12 มิถุนายน พ.ศ. 2527 - 11 มิถุนายน พ.ศ. 2531
3. รองศาสตราจารย์ธรรมนูญ ฤทธิมณี: 12 มิถุนายน พ.ศ. 2531 - 11 มิถุนายน พ.ศ. 2535
สถาบันเทคโนโลยีราชมงคล
รายนามอธิการบดี: วาระการดำรงตำแหน่ง
3. รองศาสตราจารย์ธรรมนูญ ฤทธิมณี: 2 มิถุนายน พ.ศ. 2535 - 11 มิถุนายน พ.ศ. 2539 (วาระที่ 2)
4. รองศาสตราจารย์ ดร.วินิจ โชติสว่าง: 12 มิถุนายน พ.ศ. 2539 - 11 มิถุนายน พ.ศ. 2543
5. รองศาสตราจารย์ ดร.นำยุทธ สงค์ธนาพิทักษ์: 12 มิถุนายน พ.ศ. 2543 - 11 มิถุนายน พ.ศ. 2547
: 12 มิถุนายน พ.ศ. 2547 - 14 สิงหาคม พ.ศ. 2552 (วาระที่ 2)
มหาวิทยาลัยเทคโนโลยีราชมงคลล้านนา
รายนามอธิการบดี: วาระการดำรงตำแหน่ง
6. นายชัยยง เอื้อวิริยานุกูล: 15 สิงหาคม พ.ศ. 2548 - 14 สิงหาคม พ.ศ. 2552
: 15 สิงหาคม พ.ศ. 2552 - 14 สิงหาคม พ.ศ. 2556 (วาระที่ 2)
ผู้ช่วยศาสตราจารย์ ประพัฒน์ เชื้อไทย: 15 สิงหาคม พ.ศ. 2556 - 24 ตุลาคม พ.ศ. 2556 (รักษาราชการแทนอธิการบดี)
7. รองศาสตราจารย์ ดร.นำยุทธ สงค์ธนาพิทักษ์: 25 ตุลาคม พ.ศ. 2556 - 24 ตุลาคม พ.ศ. 2560
ผู้ช่วยศาสตราจารย์ ประพัฒน์ เชื้อไทย: 25 ตุลาคม พ.ศ. 2560 - 24 เมษายน พ.ศ. 2561 (รักษาราชการแทนอธิการบดี)
รองศาสตราจารย์ ศีลศิริ สง่าจิตร: 10 กรกฎาคม พ.ศ. 2561 - 30 กันยายน พ.ศ. 2564 (ผู้ปฏิบัติหน้าที่อธิการบดี)
ดร.สุรพล ใจวงศ์ษา: 1 ตุลาคม พ.ศ. 2564 - 27 พฤศจิกายน พ.ศ. 2564 (รักษาราชการแทน)
ผู้ช่วยศาสตราจารย์ ดร.จัตตุฤทธิ์ ทองปรอน: 3 ธันวาคม พ.ศ. 2564 - มิถุนายน พ.ศ. 2567 (รักษาราชการแทน)
รองศาสตราจารย์ ดร.อุเทน คำน่าน: มิถุนายน พ.ศ. 2567 - 20 กุมภาพันธ์ 2568(รักษาราชการแทน)
รองศาสตราจารย์ วิเชษฐ ทิพย์ประสริฐ: 21 กุมภาพันธ์ พ.ศ. 2568 - ปัจจุบัน (รักษาราชการแทน)